หนูมีอายุ18ปีคะมีอาการเจ็บใต้ราวนมซ้ายกับซีกโครงซ้าย เเละปวดท้องใต้ซีกโครงซ้ายด้วยคะบางทีก็เจ็บจี๊ดที่หน้าอกซ้ายเเละปวดที่หน้าอกซ้ายร้าวมาถึงช่วงไหล่คะเเต่ว่าหนูไม่ได้ออกกำลังหรือทำอะไรเเค่นั่งเฉยๆหรือนอนก็เจ็บคะ
สวัสดีค่ะ Jetsupa Klaythongอาการเจ็บบริเวณใต้ราวนมซ้าย ปวดต้องใต้ซีกโครงซ้าย เจ็บจี๊ดๆที่หน้าอก ร้าวไปไหล่นั้น อาจจะเกิดจาก การมีกล้ามเนื้อหรือกระดูกอ่อนที่อกอักเสบจากการใช้งาน ซึ่งทำให้มีอาการปวดร้าวไปได้หลายบริเวณดังกล่าวมา มักสัมพันธ์กับท่าทาง มีจุดกดเจ็บชัดเจน สาเหตุอื่นๆเช่น การมีปลายเส้นประะสาทอักเสบ มักปวดจี๊ดๆได้ หรือมีอาการปวดตามหลังกระแทกทำให้เนื้อเยื่อรอบๆอักเสบ การมีเยื่อหุ้มปอดหรือเยื่อหุ้มหัวใจอักเสบ มักสัมพันธ์กับการหายใจ เป็นภาวะที่พบได้ค่อนข้างน้อยในเบื้องต้นให้พักการใช้งานหนักๆ ระวังการกระแทกโดนโดยตรงที่หน้าอก ฝึกยืดเหยียดกล้ามเนื้อหลังการใช้งาน ถ้าเจ็บมากสามารถกินยาแก้ปวดเพื่อบรรเทาอาการไปก่อนได้ควรจะไปพบแพทย์ถ้าอาการเป็นมากขึ้นเรื่อยๆ ไม่ทุเลาหลังกินยาหรือพักการใช้งาน ปวดมากจนทำให้ส่งผลต่อการใช้ชีวิตประจำวัน